2.pielikums
apstiprināts ar 2026.gada 18.septembra
ārkārtas dalībnieku sapulces lēmumu
(protokols Nr.3/2026) 
SIA “JELGAVAS PILSĒTAS SLIMNĪCA”
STATŪTI
(jaunā redakcijā)
 I. Vispārīgie jautājumi
1. Sabiedrības firma: SIA “JELGAVAS PILSĒTAS SLIMNĪCA” (turpmāk – Sabiedrība). 
2. Sabiedrības komercdarbības veidi (NACE klasifikators):
2.1. Slimnīcu darbība (86.10);
2.2. Ārstu speciālistu prakses (86.22);
2.3. Zobārstu prakse (86.23);
2.4. Cita ar veselības aprūpes pakalpojumiem saistīta darbība (86.90);
2.5. Sava vai nomātā nekustamā īpašuma izīrēšana un pārvaldīšana(68.20).
3. Attiecībā uz jautājumiem, kurus nereglamentē šie statūti, piemēro Publiskas personas kapitāla daļu un kapitālsabiedrību pārvaldības likuma un Komerclikuma noteikumus.
4. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.
II. Pamatkapitāls un daļa
5. Sabiedrības pamatkapitāls ir 7 697 971 euro (septiņi miljoni seši simti deviņdesmit septiņi tūkstoši deviņi simti septiņdesmit viens euro).
6. Sabiedrības pamatkapitāls ir sadalīts 7 697 971 (septiņi miljoni seši simti deviņdesmit septiņi tūkstoši deviņi simti septiņdesmit vienā) daļā. Vienas kapitāla daļas nominālvērtība ir 1,-  euro (viens euro).
7. Sabiedrības daļas pārdod Publiskas personas kapitāla daļu un kapitālsabiedrību pārvaldības likumā noteiktajā kārtībā.
III. Valde
8. Valdes sastāvā ir 1 (viens) loceklis. Valdes locekli ievēlē amatā uz pieciem gadiem.
9. Papildus likumā noteiktajam valdei nepieciešama kapitāla daļu turētāja piekrišana pirms darījumu veikšanas ar nekustamo īpašumu, izņemot nomas darījumus.

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
